b'\n_START_ARTICLE_\nAtlas (gorje)\n_START_PARAGRAPH_\nAtlas je naziv za nekoliko spojenih gorsko-planinskih lanaca u sjevernoj Africi. Prote\xc5\xbee se uz obalu Atlantskog oceana i Sredozemnog mora u dr\xc5\xbeavama Maroku, Al\xc5\xbeiru i Tunisu. Sastoji se od dva paralelna planinska lanca (Anti Atlas, Visoki Atlas i Saharski Atlas na jugu, te Srednji Atlas i Tell Atlas na sjeveru). Na istoku se oba lanca spajaju u planini Aures. Najvi\xc5\xa1i vrh Atlasa - D\xc5\xbeabal Tubkal, nalazi se na planini Tubkal, u sjeverozapadnom Maroku i visok je 4 167 metara. Atlas razdvaja Mediteran i atlansko primorje od Saharske pustinje. Po gorama Atlasa \xc5\xbeive uglavnom Berberi._NEWLINE__NEWLINE_Atlas spada u mlada nabrana gorja iako u njemu ima i starih stijena (nastajao je tijekom vi\xc5\xa1e razdoblja Zemljine geolo\xc5\xa1ke pro\xc5\xa1losti). Gorje je jo\xc5\xa1 uvijek geolo\xc5\xa1ki aktivno (potres u Agadiru 1960). Ime je dobilo po divu Atlasu iz gr\xc4\x8dke mitologije koji je na svojim le\xc4\x91ima dr\xc5\xbeao nebeski svod.'